Odense Adresse-Contoirs Efterretninger, 1840-07-06
Den i Løverdagsavisen omtalte Lykønsknings adresse fra Kjøbenhavns Borgerrepræsentanter blev, som tidligere meldt, antaget med 32 Stemmer mod 1 Efterat der i Begyndelsen af Adressen yttres det Haab at ligesom Hs. Majestæt strax ved sin Regjeringstiltrædelse har ilet med at fyldestgjøre den kjøbenhavnske Communes Krav, selv ved sine Udvalgte at ordne sine Anliggender, saaledes vil ogsaa Allerhøistsamme snart forunde Nationens forenede Repræsentanter en besluttende Medvirkning, saavel ved Lovgivningen i Almindelighed, som ved Bestemmelsen af Statens Jndtægter og Udgifter i Særdeleshed, - hedder det: "Tidligere Begivenheder, Deres Majestæts Liv have maattet bestyrke os Alle i denne Tillid til Dem. Derfor ere ogsaa alle Statsborgernes Øine med spændt Forventning henvendte paa det Raad af Folkets Midte, som snart efter Deres Majestæts befaling vil sammentræde for at udtale Folkets Ønsker og Forhaabninger. Dette Folkeraad vil sikkerligen vise sig den Tillid værdigt, som Nationen skjænker det, men den vigtigste Communes Repræsentanter sømmer det sig dog ogsaa for Deres Majestæt frit og uforbeholdent at udtale hvad der bevæger sig i Folket, og navnligen i Hovedstaden. Den dybtfølte Trang til Kræfternes friere Udvikling, som Tidsalderens Begivenheder have maattet opfostre, den stigende Oplysning, og den klarere Anskuelse af Forholdet imellem Konge og Folk, som, udgaaede af Civilisationens Skjød, i de sidste Aar ogsaa hos os ere blevne almindelige, gjøre en Forandring af forældede Former, der nu ikke staae i Harmonie med Folkets Tænkemaade og Anskuelser, paatrængende nødvendig, og Jngen kan være bedre skikket til at opfylde den nuværende Tids Krav i denne Henseende, end en Fyrste, der med vor Tidsalders frisindede Jdeer forener et stort og modent Overblik over Verden og dens Begivenheder. En saadan af reen Kjærlighed til Folket; udsprunget, over alle andre Hensyn ophøiet Handling vil skjænke Deres Majestæts Regjering en forhøiet moralsk Kraft, der vil gjøre det let for Dem, understøttet af indsigtsfulde og frisindede Mænd, at gjennemføre de Reformer i Bestyrelsen, hvortil Nationen saa høit trænger, og som Deres Majestæt i Deres Viisdom upaatvivleligen allerede har paatænkt. Den vil skabe et vigtigt Foreningspunkt for Statens nu adsplittede Dele og derved sammenknytte dem til et selvstændigt og kraftfuldt Heelt. Den vil give Folket en Bevidsthed og Selvfølelse, der vil hæve det ud af den nedtrykte Stemning, hvis Tilværelse ikke vil være undgaaet Deres Majestæts skarpe Blik. Folket vil derved see de mørke Skyer forsvinde, som nu omhylle dets Fremtid. J Følelsen af sin Kraft, og i Erkjendelsen af sin Lykke vil det ogsaa føle sig stolt af den Konge, der skjænkede det Frihed og Selvstændighed, og dets stedse stigende Kjærlighed vil for dets Velgiører flette en Krone, endnu skjønnere og betydningsfuldere end den, som nu pryder Deres Majestæts Hoved. Lykkeligt det Land, hvor, som i vort elskede Danmark, Fyrsten og Folket ved Forhandlingen af de vigtigste Statspørgsmaal med gjensidig Tillid, komme hinanden imøde. J heldbringende Harmoni løse sig der de vanskeligste Opgaver, og Revolutionens Torden, kan der kun høres som et Drøn fra fremmede Lande. Det danske Folk har til alle Tider udmærket sig ved Troskab og Hengivenhed mod sin Konge, og hver ærlig dansk Mand seer en Stolthed i at kunne i fuldeste Maal nære dette Sindelag mod Ds. Majestæt. Med saadanne Følelser er det ogsaa, at vi ved denne Leilighed nedbede Himlens rigeste Velsignelser over D. M. og over Landets ophøiede Dronning."- Kongens Svar lyder i sin Heelhed saaledes: "Jeg har Aarsag at takke Kjøbenhavns Repræsentanter for de Lykønskninger, de bringe mig, og for den Taknemlighed, de yttre mig i Anledning af den Gave, jeg har skjænket Byen, i den nye Communal=Lov; men, naar de benytte denne Leilighed til at indblande politiske Betragtninger og til at andrage paa Forandringer i Statsforfatningen, saa turde de vel gaae udenfor hvad deres Committenter, Kjøbenhavns gode Borgere, kunne ønske af dem; jeg har i dette Øieblik modtaget en Adresse fra et stort Antal af Kjøbenhavns bedste Borgere og Jndvaanere, affattet i en ganske anden Aand. Jeg har i mit aabne Brev af 3 Decbr. f. A. udtalt mig om de Forbedringer, som jeg først og fremmest vilde foretage i Forvaltningen, men disse kræve Tid og Overveielse. Jeg veed, at der i og udenfor Borgerrepræsentanternes Kreds ere Jndivider, der ideligen klage over, at Jntet skeer, at Statens Finantser ei ere ordnede; sligt tjener kun til at svække Tilliden mellem Kongen og Folket; Gud skee Lov, at det ei har havt megen Virkning; men jeg maa ønske, at Borgerrepræsentanterne Deer ville gjennemtrænge sig af den Sandhed, at Tillid til Kongen er nødvendig, og at alle ønskelige Forbedringer kræve Tid. Det glæder mig, at jeg har fundet den beleilige Stund til at give Kjøbenhavns Commune den friere Forfatning, og De ville personligen være forvissede om min Hyldest og Naade." – (Den af Hs. Majestæt omberørte Adresse skal meddeles i Tirsdagsavisen, foreløbigen bemærkes blot, at den i den Gyldendalske Boghandling er underskreven af 1145 Undersaatter, nemlig 28 geistlige Embedsmænd, 284 civile Embedsmænd, 18 Lærere ved Universitetet og de lærde Skoler, 14 Høiesteretsadvocater og andre Sagførere, 9 Officerer ved Søetaten, 22 Officerer ved Landetaten, 21 Grosserere, 148 Detalhandlere, 282 Kunstnere, Fabriqueurer og Haandværkere, 99 andre næringsdrivende Borgere, 6 Landeiendomsbesiddere, 42 Pensionister, 45 Candidater, 29 Studerende og 98 Andre, hvis Stilling ikke er offentlig, saasom privatpractiserende Læger, Handelsfuldmægtige, Magazinforvaltere o. A.)